2017. augusztus 22.

Sajtóközlemény

5000 négyzetméteres közpark és high-tech konténerkilátó

az AGORA Budapest építkezésén

**Március óta zajlanak az AGORA Budapest építési munkálatai. A projekt ingatlanfejlesztője, a HB Reavis rendhagyó módon a fővárosi közösséget és jövőbeli bérlőit lepte meg egy saját építési területéből leválasztott 5000 négyzetméteres zöld közparkkal. A terület közepén az ügyfelek számára létrehozott, 13 méter magas, hajózási konténerekből megépített high-tech iroda nyújt betekintést az épülő projektbe.**

Különleges látványban lehet része annak, aki az Árpád híd pesti hídfőjénél jár: ahol néhány hete még csak egy építési területet látott, ott most egy hatalmas zöld parkot is talál. A HB Reavis ugyanis ilyen módon szépíti meg a környezetet a nagyszabású AGORA Budapest építési munkálatainak első szakaszában: az arra járók várhatóan egy évig élvezhetik a park előnyeit, ahova ez idő alatt változatos **közösségi eseményeket** is terveznek.Ráadásul egy Magyarországon egyedülálló, 3 szintes, 230 négyzetmétereskonténerirodát is létrehoztak a területen az ügyfelek számára, akik így testközelből, high-tech eszközök segítségével nézhetik meg, hogyan épül leendő irodájuk.

*„Olyan különlegességgel akartuk meglepni az embereket, amit itthon korábban még nem láthattak, és amely a vállalat filozófiáját közvetítve megmutatja, hogy a HB Reavisnál emberközpontúan és innovatívan gondolkodunk. Az általunk létrehozott zöld park előrevetíti, hogy az AGORA Budapest révén hogyan újítjuk meg és tesszük még élhetőbbé a környezetet az itt lakók, dolgozók és a fővárosi közösség számára” –* fogalmazott Kigyóssy Örs, a HB Reavis Magyarország akvizíciós és fejlesztési igazgatója. Hozzátette: a projektben megvalósuló, mindenki számára elérhető, tágas terek és az irodaházak legnagyobb közösségi vonzerejét az itt elérhető, napi igényekre szabott változatos szolgáltatások, és a megközelítőleg **15 teniszpályányi zöldfelület** adja majd.

A park területén megépített 13 méter magas, speciális showroom a maga nemében **egyedülálló az országban.** A 3-4 hónapos részletes tervezést követően 3 hónapig tartott a kivitelezés, a feladat pedig izgalmas kihívás elé állította koncepciót jegyző MádiLáncos Stúdiót. *„A tervezés és a kivitelezés során is kihívást jelentett, hogy egy olyan építményt hozzunk létre, amely innovatív, fenntartható, és egyedülálló módon reprezentálja a projektet, mindezt olyan valódi* ***hajózási konténerekből****,* ***amelyeket a globális kereskedelem során is használnak*”** – mondta Láncos Áron, a MádiLáncos Studio tulajdonosa, az AGORA showroom vezető tervezője. Elmondta: amellett, hogy nem mindennapi anyagokkal dolgoztak, **számos funkciónak is helyet kellett adniuk** a projekt megfelelő bemutatására. A showroomban **tárgyalókat, rendezvényteret és -teraszt, lounge-ot és egy 13 méter magasan lévő kilátópontot is kialakítottak.** A tervezés során a nagy teherbírású acélszerkezet indusztriális jellegét **modern, letisztult designnal és speciális IT-eszközökkel** ellensúlyozták.

Az AGORA Budapest első épületei várhatóan 2019 első felére készülnek el, míg a teljes projekt befejezését 2023-ra tervezik. Ahogy azt a most bemutatott park és konténerkilátó is mutatja, egy olyan multifunkciós, modern városközpont készül, amely nemcsak egyedülálló, kortárs építészeti megoldásokkal, hanem zöld felületekkel és közösségi terekkel is szépíti majd a fővárost. A HB Reavis-nak kiemelt célja volt, hogy egy olyan emberközpontú fejlesztést valósítson meg, ahol az emberek kellemes környezetben dolgozhatnak és tölthetik el szabadidejüket. A köztereket hétvégén is nyitva tartó üzletek, éttermek és közösségi programok töltik meg élettel.

**Sajtókapcsolat**

Rácz Andrea
Marketing és PR manager
HB Reavis Hungary
E-mail: andrea.racz@hbreavis.com
Tel.: +36 70 883 0031

Kiss Kata
Account Director
Person
E-mail: kiss.kata@person.hu
Tel.: +36 20 613 38 64

**A HB Reavis Csoportról**
A HB Reavis küldetése, hogy ingatlanmegoldásaik révén meghatározó élményekkel gazdagítsák az emberek életét.

Fő fókuszunkban azok az emberek állnak, akik számára fejlesztéseink készülnek: célunk, hogy olyan nagyszabású tereket hozzunk létre, amelyek növelik az ott dolgozók és a környéken lakók produktivitását és jó közérzetét. Integrált pán-európai fejlesztőként épületeink tervezését, építését és kezelését is mi végezzük, emellett befektetéskezelőként is működünk, és co-working-terek létrehozásával és üzemeltetésével is foglalkozunk. Jelenleg az Egyesült Királyságban, Lengyelországban, Csehországban, Szlovákiában és Magyarországon tevékenykedünk, míg Németországban és Törökországban keressük a fejlesztési lehetőségeket.

A fejlesztéseinkre jellemző minőség, fenntarthatóság, és kiemelkedően magas színvonal eredményeként nemzetközi szinten több díjjal is elismerték munkánkat. Az AON Hewitt például a „Lengyelország Legjobb Munkáltatója” címet ítélte oda vállalatunknak, emellett a CEE Quality Awardson a HB Reavis lett „Közép-Kelet Európa Legjobb Fejlesztője 2017”, a World Finance Awardson pedig elnyerte a „2016 Legjobb Irodafejlesztője” díjat.

Fejlesztéseink összterülete több mint 1,2 millió négyzetméter, mintegy 5,7 milliárd euró bruttó fejlesztési értékkel. Portfóliónk több mint 87%-a modern munkahelyekből áll, aminek köszönhetően Európa egyik vezető vállalata vagyunk a munkahelyi megoldások terén. Emellett további 11 projektünk van folyamatban 355 ezer négyzetméternyi bérbeadható területtel, 1,8 milliárd euró értékben.

Büszkék vagyunk, hogy 1,2 milliárd eurós tőkéjével és több mint 600 szakemberével a HB Reavis egyike Európa piacvezető ingatlanfejlesztőinek.

Bővebb információért látogasson el a <https://hbreavis.com/hu/> oldalra!